Vispārējās tiesas (astotā palāta paplašinātā sastāvā) 2024. gada 17. jūlija spriedums – BNP Paribas/VNV (ex ante iemaksas par 2022. gadu)
(lieta T‑420/22) (1)
Ekonomikas un monetārā savienība – Banku savienība – Kredītiestāžu un noteiktu ieguldījumu brokeru sabiedrību vienotais noregulējuma mehānisms (VNM) – Vienotais noregulējuma fonds (VNF) – VNV lēmums par ex ante iemaksu aprēķinu par 2022. gada iemaksu periodu – Regulas (EK) Nr. 806/2014 70. panta 2. punkts – Tiesību kļūda – Sprieduma iedarbības laikā ierobežošana
1.      Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – Ex ante iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Piemērošanas joma – Piemērošana sākotnējā laikposmā
(Eiropas Parlamenta un Padomes Regulas Nr. 806/2014 70. panta 2. punkta 1. un 4. daļa)
(skat. 29. un 37. punktu)
2.      Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – Ex ante iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Apjoms – Šī maksimālā apjoma nepārsniegšana no Vienotās noregulējuma valdes (VNV) puses – Vērtēšanas kritēriji – Dinamiska pieeja galīgajam mērķapjomam
(Eiropas Parlamenta un Padomes Regulas Nr. 806/2014 69. panta 1. punkts un 70. panta 2. punkta 1. un 4. daļa)
(skat. 41., 45.–48. punktu)
Rezolutīvā daļa
1)
Atcelt Vienotās noregulējuma valdes (VNV) 2022. gada 11. aprīļa lēmumu SRB/ES/2022/18 par 2022. gada ex ante iemaksu Vienotajā noregulējuma fondā aprēķinu, ciktāl šis lēmums attiecas uz BNP Paribas.
2)
Lēmuma SRB/ES/2022/18 – ciktāl tas attiecas uz BNP Paribas – sekas paliek spēkā, līdz VNV saprātīgā termiņā, kas nedrīkst pārsniegt sešus mēnešus no dienas, kad šis spriedums kļūst galīgs, veic šā sprieduma izpildei vajadzīgos pasākumus.
3)
VNV sedz savus tiesāšanās izdevumus, kā arī atlīdzina BNP Paribas tiesāšanās izdevumus.
4)
Eiropas Parlaments un Eiropas Savienības Padome paši sedz savus tiesāšanās izdevumus.
1 OV C 311, 16.8.2022.